Pasvalio rajono savivaldybės taryba

sprendimas

DĖL PASVALIO RAJONO SAVIVALDYBĖS TARYBOS 2022 M. VASARIO 23 D. SPRENDIMO Nr. T1-20 „DĖL PALYDĖJIMO PASLAUGOS JAUNUOLIAMS ORGANIZAVIMO IR TEIKIMO PASVALIO RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO

2023 m. rugsėjo 27 d. Nr. T1-251

Pasvalys

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 16 straipsnio 1 dalimi, Lietuvos Respublikos socialinių paslaugų įstatymo 13 straipsnio 1 dalimi, 4 dalies 9 punktu, vykdydama Asmens (šeimos) socialinių paslaugų poreikio, senyvo amžiaus asmens, suaugusio asmens su negalia bei vaiko su negalia socialinės globos poreikio nustatymo ir skyrimo tvarkos aprašo, patvirtinto Pasvalio rajono savivaldybės mero 2023 m. liepos 3 potvarkiu Nr. MV-125 „Dėl asmens (šeimos) socialinių paslaugų poreikio, senyvo amžiaus asmens, suaugusio asmens su negalia bei vaiko su negalia socialinės globos poreikio nustatymo ir skyrimo tvarkos aprašo patvirtinimo“ nuostatas, Pasvalio rajono savivaldybės taryba nusprendžia:

1. Pakeisti Palydėjimo paslaugos jaunuoliams organizavimo ir teikimo Pasvalio rajono savivaldybėje tvarkos aprašą, patvirtintą Pasvalio rajono savivaldybės tarybos 2022 m. vasario 23 d. sprendimu T1-20 „Dėl Palydėjimo paslaugos jaunuoliams organizavimo ir teikimo Pasvalio rajono savivaldybėje tvarkos aprašo patvirtinimo“ (toliau – Aprašas):

1.1. pakeisti Aprašo 2.3 papunktį ir jį išdėstyti taip:

„2.3. Palydėjimo paslaugos koordinatorius – socialinis darbuotojas, taikantis atvejo vadybos metodą palydėjimo paslaugoje, siekiantis optimalaus asmens socialinio funkcionavimo visuomenėje ir koordinuojantis palydėjimo paslaugos atvejo vadybos procesą.“;

1.2. pakeisti Aprašo 5.4 papunktį ir jį išdėstyti taip:

„5.4. Pasvalio rajono paramos šeimai centro Bendruomeniniai vaikų globos namai (toliau – BVGN), nurodydama jaunuolį, sulaukusį 16 metų.“;

1.3. pakeisti Aprašo 6 punktą ir jį išdėstyti taip:

„6. Dėl palydėjimo paslaugos skyrimo Prašymas (išskyrus BVGN gyvenančio jaunuolio) pateikiamas Savivaldybės administracijos seniūnijai pagal asmens, kuriam reikia palydėjimo paslaugų, gyvenamąją vietą, seniūnijos darbuotojui, atsakingam už prašymų gauti socialines paslaugas priėmimą (toliau – seniūnijos darbuotojas). BVGN gyvenančio jaunuolio Prašymas pateikiamas BVGN.“;

1.4. pakeisti Aprašo 7 punktą ir jį išdėstyti taip:

.„7. Jaunuolio, gyvenančio šeimoje ir pageidaujančio gauti palydėjimo paslaugas, socialinių paslaugų poreikį nustato Pasvalio socialinių paslaugų centro socialiniai darbuotojai (toliau – socialinis darbuotojas). BVGN gyvenančio jaunuolio, pageidaujančio gauti palydėjimo paslaugas, socialinių paslaugų poreikį nustato BVGN socialinis darbuotojas.“;

1.5. pakeisti Aprašo 9 punktą ir jį išdėstyti taip:

„9. Socialiniai darbuotojai asmens (šeimos) socialinių paslaugų poreikį nustato užpildydami Asmens (šeimos) socialinių paslaugų poreikio vertinimo formą, patvirtintą Lietuvos Respublikos socialinės apsaugos ir darbo ministro įsakymu ( (toliau – poreikio vertinimo anketa).“;

1.6. pakeisti Aprašo 10 punktą ir jį išdėstyti taip:

„10. Prašymus, pridedamus dokumentus ir užpildytas poreikio vertinimo anketas Savivaldybės administracijos seniūnijos darbuotojas, socialinis darbuotojas pateikia Savivaldybės administracijos Socialinės paramos ir sveikatos skyriaus (toliau – Skyriaus) specialistui. Skyriaus specialistas registruoja Prašymus Socialinės paramos šeimai informacinėje sistemoje (toliau – SPIS).“;

1.7. pakeisti Aprašo 11 punktą ir jį išdėstyti taip:

„11. Vadovaudamasis socialinio darbuotojo siūlymu, nurodytu poreikio vertinimo anketoje, sprendimą dėl palydėjimo paslaugos skyrimo / nutraukimo priima Savivaldybės administracijos direktoriaus įgaliotas asmuo – Skyriaus vedėjas, užpildydamas Sprendimo dėl socialinių paslaugų asmeniui (šeimai) skyrimo SP-9 formą, patvirtintą Lietuvos Respublikos socialinės apsaugos ir darbo ministro įsakymu.“;

1.8. pakeisti Aprašo 22 punktą ir jį išdėstyti taip:

„22. Palydėjimo paslauga teikiama atvejo vadybos metodu, kai su kiekvienu jaunuoliu individualiai dirba socialinis darbuotojas-palydėjimo paslaugos koordinatorius, koordinuojantis palydėjimo paslaugos atvejo vadybos procesą.“.

2. Nustatyti, kad šis sprendimas skelbiamas Teisės aktų registre ir Pasvalio rajono savivaldybės interneto tinklalapyje www.pasvalys.lt.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Gintautas Gegužinskas